Saken om nedleggelsen av fødeavdelingen i Kristiansund har ikke gått upåaktet hen hos Ole Gunnar Solskjær, som torsdag fikk jobben som fast trener i Manchester United i tre år.

Selv om han nå blir i England på mer permanent basis, er det ingen tvil om at han har sterke følelser for hjembyen sin. Og fødeavdelingen på sykehuset i Kristiansund som nå er vedtatt nedlagt. Etter pressekonferansen, der han ble presentert som fast trener i Manchester United, sa han at han i dag heller ville ha vært politiker.

– Det har vært et par rare dager for en fra Kristiansund. Jeg må bare få si at i dag kunne jeg tenkt meg å ha vært politiker og gjort noe med dem som ikke skjønner hva de snakker om.

– Som kristiansunder så tror jeg alle vet hva jeg snakker om, de skal ikke klare å legge ned byen vårres, sa Solskjær til flere medier, blant annet VG.

I dag gratulerte også Kong Harald Solskjær.

Les mer her: Kongen gratulerer Solskjær

Les også: Solskjær har gjort det moro for Michelsen å være United-supporter igjen